google/wiki40b huggingface dataset:
Starostovia a nezávislí

Program

Hnutie podporuje princíp subsidiarity, chce teda, aby o veciach s miestnym dopadom rozhodovali miestne samosprávy. Ďalej ss zasadzuje o celkovú decentralizáciu moci, obmedzenie byrokracie, potieranie korupcie a zneužívanie moci. Podporuje tiež európsku integráciu, kvalitný vzdelávací systém a investície do vedy. V otázkach ekonomiky štátu sa zasadzuje o tržné princípy s nezbytným sociálnym akcentom a nedotknuteľnosť súkromného vlastníctva. V neposlednom rade dbá na ochranu životného prostredia.

Európsky parlament

Starostovia a nezávislí sa zúčastnili volieb do Európskeho parlamentu v roku 2009 spolu s Alternatívou, čo bola koalícia strán ANeO, Demokracia, Klub angažovaných nestraníkov, Nezávislí starostovia, Strana práce, Strana pre otvorenú spoločnosť a US-DEU. Z volieb do Európskeho parlamentu vyšli so ziskom 2,29 % a nezískali tak žiadny mandát.

Voľby do poslaneckej snemovne

V zrušených jesenných voľbách 2009 do Poslaneckej snemovne mali kandidovať na kandidátke strany TOP 09, za ktorú nakoniec kandidovali vo voľbách 2010, v ktorých boli zvolený traja členovia hnutia za poslancov v rámci TOP 09, a to Josef Cogan, Petr Gazdík a Stanislav Polčák.  Petr Gazdík potom bol zvolený predsedom poslaneckého klubu TOP 09 a Starostovia, ktorý v súčasnosti združuje 41 poslancov.

Senát

Po NSK hnutie zdedilo nezávislú senátorku Janu Juřenčákovú. Medzi podporovateľov hnutia z radov senátorov potom patria Jaromír Štětina, Soňa Paukrtová a Jan Horník. Všetci sú členmi senátorského klubu TOP 09 a Starostovia.

Vláda

Poslanec Jiří Besser sa stal ministrom kultúry Českej republiky.
Saint-Pouange

Poloha

Obec má rozlohu 10,02 km². Najvyšší bod je položený 146 m n. m. a najnižší bod 114 m n. m.

Obyvateľstvo

Počet obyvateľov obce je 896 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lykourgos (Atény)

Lykourgos (iné názvy: Lykurgos, Lykúrgos, Lykurg, gr. Lykourgos/iný prepis:Lykúrgos; * asi 390 pred Kr. — † 324 pred Kr.) bol aténsky politik a rečník, stúpenec rečníka Demostena. Zúčastnil sa bitky pri Chaironei proti macedónskemu kráľovi Filipovi II. Neskôr bol aténskym úradníkom, spravoval štátne financie. Dal postaviť kamenné Dionýzovo divadlo na úpätí Akropoly. Dal zozbierať dramatické diela troch aténskych dramatikov - Aischyla, Sofokla a Euripida. Preslávil sa ako prísny rečník, ktorý dokázal hovoriť bez prípravy a bez zapísanej reči. Zachovala sa jediná reč proti Leokratovi, ktorého obvinil zo zbehnutia a vlastizrady.
Saint-Laurent-de-la-Prée

Poloha

Obec má rozlohu 27,51 km². Najvyšší bod je položený 23 m n. m. a najnižší bod 0 m n. m.

Obyvateľstvo

Počet obyvateľov obce je 1 814 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amnestia

Amnestia (novogr. amnéstia – zabudnutie) je hromadné odpustenie trestov za určité trestné činy prostredníctvom milosti najvyšších ústavných orgánov, obyčajne hlavy štátu. Na Slovensku vyhlasuje amnestiu prezident republiky.
Na rozdiel od individuálne udelenej milosti sa amnestia týka buď všetkých odsúdených alebo len niektorých skupín (napríklad len za niektoré zločiny). Môže byť obmedzená napríklad výškou trestu.
Chalancey

Poloha

Obec má rozlohu 13,49 km². Najvyšší bod je položený 478 m n. m. a najnižší bod 341 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dolní Marklovice (Petrovice u Karviné)

Dejiny

Prvá písomná zmienka o obci pochádza z roku 1305.
Vergonnes

Poloha

Obec má rozlohu 10,38 km². Najvyšší bod je položený 105 m n. m. a najnižší bod 42 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mézy-Moulins

Poloha

Obec má rozlohu 4,48 km². Najvyšší bod je položený 220 m n. m. a najnižší bod 62 m n. m.

Obyvateľstvo

Počet obyvateľov obce je 516 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Recep Tayyip Erdoğan

Erdoğan ako prezident

V júni 2015 prezident vyhlásil, že jeho krajina nikdy nedovolí, aby vznikol kurdský štát, ktorého územie by zahŕňalo juhovýchod Turecka a časti severnej Sýrie, čo bol zreteľný útok na úspešný volebný výsledok prokurdskej Ľudovej demokratickej strany (HDP) a úspechy kurdských milícií v boji proti Islamskému štátu v Iraku a Sýrii.
Po patových všeobecných voľbách v roku 2015, kedy AKP nezískala väčšinu, uvažuje Erdoğan o rozpustení parlamentu a vypísaní nových volieb.
Sopotnické vrchy

Polohopis

Podcelok leží na východe centrálnej časti Čiernej hory a v rámci pohoria susedí na západe s Bujanovskými vrchmi, na juhozápade s podcelkom Pokryvy a južným smerom nadväzuje Hornádske predhorie. Na východe susedí Košická kotlina s podcelkom Toryská pahorkatina a severne leží Šarišská vrchovina.

Ochrana prírody

V Sopotníckych vrchoch leží maloplošné chránené územie, národná prírodná rezervácia Humenec.

Doprava

Južným okrajom územia vedie údolím Hornádu železničná trať Žilina – Košice.

Turizmus

Najvýznamnejšou z turistických trás v tejto časti pohoria je  červeno značkovaná Cesta hrdinov SNP, na ktorú sa pripájajú viaceré miestne turistické trasy.
Christina Grimmie

Životopis

Narodila sa na juhu New Jersey, v Marltone, kde aj vyrastala. Jej predkovia boli talianskeho a rumunského pôvodu. Jej otec si všimol jej talent v šiestich rokoch. V desiatich rokoch začala hrať na piano. Od roku 2010 sa učila doma. Mala jedného staršieho brata.
Až v sedemnástich rokoch (14. júna 2011) vydala svoj prvý album s názvom Find Me. Nemala zmluvu so žiadnou nahrávacou spoločnosťou. Jej dynamická tvorba zahŕňala elementy popu, techna a rocku.

2009-10 YouTube

V pätnástich rokoch vložila svoje prvé video na YouTube. Prvú skladbu, ktorú nahrala bola coververzia pesničky od Hannah Montany „Don't Wanna Be Torn“. Popularita však prišla až s prespievaním pesničky „Party In The USA“ od Miley Cyrusovej. Jej coververzia pesničky Just a Dream od Nellyho, ktorú naspievala s YouTuberom Samom Tsui má cez 89 miliónov zhliadnutí. Od doby čo započala vkladať svoje videá na YouTube mala 375 miliónov zhliadnutí a získala vyše 2 milióna odberateľov.
V súťaži MyYouTube získala druhé miesto za prvou Selenou Gomezovou. Keď jej popularita stúpala, všimol si ju nevlastný otec Seleny Gomezovej Brian Teefey a v máji 2010 sa stal jej manažérom.

2011: Find Me

V roku 2011 vystúpila na charitatívnom koncerte UNICEF a tiež poskytla svoje vokály na turné Selena Gomez & the Scene. V roku 2011 bola účinkujúcou prvej DigiTour, špeciálne navrhnutou pre YouTuberov. Spievala na koncertoch Seleny Gomez, Allstar Weekend a Jonas Brothers.
Dňa 14. júna 2011 vydala EP nazvané Find Me. Jej debutový singel „Advice“ bol vydaný 11. júla a jej hudobné video bolo vydané 19. júla. Vystúpila v šou Ellen DeGeneresovej s YouTuberom Tylerom Wardom s coververziou „How to Love“ od Lil Wayneho. Dňa 20. novembra 2011 vystúpila na pred-show odovzdávania cien American Music Awards. V decembri 2011 sa objavila v Disney Channel seriáli So Random!.

2012-13: With Love

V januári 2011 sa presťahovala do Los Angeles a podpísala zmluvu s Creative Artist Agency, ktorí podpísali zmluvu s Chrisom Brownom a Christinou Aguilerou. Jej druhý album With Love bol vydaný 6. augusta 2013. Dňa 3. októbra 2013 vydala videoklip k pesničke „Tell My Mama“.

2014: The Voice a po súťaži

Zúčastnila sa konkurzov do šiestej série šou stanice NBC The Voice. Počas konkurzov naslepo spievala pesničku od Miley Cyrusovej „Wrecking Ball“. Porota v súťaži otočila svoje kreslá, ale ona si za svojho kouča vybrala Adama Levina. Skončila na treťom mieste za Joshom Kaufmanom a Jakeom Worthingtonom.
Počas súťaže Adam Levine niekoľkokrát zmienil, že by rád Christinu prijal do svojej nahrávacej spoločnosti 222 Records. Lil Wayne tiež vyjadril o ňu záujem vo svojej spoločnosti Young Money Entertainment. Christina si vybrala Island Records. Dňa 21. júna 2014 sa konal prvý koncert The Voice Summer tour, turné na ktoré vycestovala so spolusúťažiacimi (Tessanne Chin, Jacquie Lee, Will Champlin, Dia Frampton, Kristen Merlin a Jack Barker).
Dňa 11. júla oznámila vydanie nového singlu „Must Be Love“.
Ďanová

Polohopis

Obec sa nachádza približne 12 km južne od Martina. Asi 0,5 km od Ďanovej sa nachádza rybník s rozlohou cca 3,5 ha. Slúži rybárom a je tiež veľmi vyhľadávaný na rekreáciu (kúpanie). V blízkosti obce sa nachádzajú 3 lyžiarske strediská: Martinské hole, Jasenská dolina, Snowland Valčianska dolina.

Dejiny

Prvé písomné zmienky o obci pochádzajú od konca 13. a začiatku 14. storočia ako usadlosť s dvoma kúriami v chotári osady Sebeslavce a dedičstvo Révayovského panstva. Pod pôvodným názvom Villa Jank, čiže Janova Ves, sa spomína od roku 1252. V písomných prameňoch sa v roku 1331 po prvý raz spomína pod názvom „Villa Dean“ resp. Lúka Dyan. Malá vzdialenosť od Blatnického hradu spôsobila, že rýchlo stratila svoje zemianske postavenie a stala sa poddanskou obcou pánov Blatnice.
Ďanová (Dianfalva alebo Duianovwa) patrila ku hradu patrila do roku 1848. Erb obce je z roku 1862, zobrazuje lemeš pluhu, ako znak roľníckeho spôsobu života jej obyvateľov.
Ďanová bola v Turci známa ako obec s bohatou olejkárskou a šafraníckou tradíciou. Pri blatnickom potoku v minulosti stáli dva mlyny a píla, pracovala tu i malá tehelňa. V obci bola aj kováčska vyhňa a rozvíjala sa tu tkáčska výroba.
V roku 1895 vznikol v obci dobrovoľný hasičský zbor, ktorý pomáhal pri likvidácii požiarov a ochrane majetku občanov.
V šesťdesiatych rokoch 20. storočia sa tu ťažila rašelina a tak vznikol rybník, do ktorého napustili ryby. Nachádza sa juhovýchodne od obce. V roku 2005 bol vyčistený a prehĺbený. Každoročne sa sem chodia v lete rekreovať nielen obyvatelia obce, ale aj z okolitých obcí a miest Turca.
The Crown (seriál)

Dej

The Crown sleduje život Kráľovnej Alžbety II. od jej svadby v roku 1947 dodnes. Prvá séria pokrýva udalosti do roku 1955. Druhá séria má pokrývať udalosti od Suezskej krízy v roku 1956 do rezignácie predsedu vlády Harolda Macmillana po škandále Profumo v roku 1963. Tretia séria bude zahŕňať päť ročné aféru princeznej Margaréty s baronetom Roddym Llewellynom.
Sainte-Soline

Poloha

Obec má rozlohu 25,65 km². Najvyšší bod je položený 145 m n. m. a najnižší bod 117 m n. m.

Obyvateľstvo

Počet obyvateľov obce je 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marguerittes

Poloha

Obec má rozlohu 25,29 km². Najvyšší bod je položený 197 m n. m. a najnižší bod 41 m n. m.

Obyvateľstvo

Počet obyvateľov obce je 8 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Výbuch (Odložený prípad)

Anotácia

Po dvadsiatich rokoch je otvorený prípad rodiny Deamerovcov z 19. mája 1983. Dcéra požiarnika žiada detektívku Lilly Rushovú o pomoc, chce vypátrať vraha mladej matky, ktorá bola usmrtená neznámym mužom. Ten ju odstránil po domácky vyrobenou bombou krátko pred tým, ako stihla vypovedať dôležité informácie na súde. Detektívi Rushová a Stillman majú plné ruky práce s objasňovaním ďalšieho zložitého prípadu.
Welland (Ontário)

Dejiny

Welland vyrástol na osade, ktorá vznikla okolo roku 1788. V roku 1829 bol postavený akvadukt, ktorý viedol Welland kanál ponad rieku Welland a osada dostala meno Aqueduct alebo The Aqueduct. Od roku 1844 sa osada volala Merrittsville. 24. júla 1858 bola založená ako obec. 1. januára 1878 sa zmenila na town a od 1. júla 1917 má štatút city.
K 1. januára 1950 mesto anexovalo časť Thoroldu a rozšírilo sa tak o 300 akrov. K 1. januáru pohltilo Crowland Township, väčšiu časť Humberstone Township a menšiu časť Thoroldu. V júni 2005 mesto otvorilo novú radnicu a knižnicu v komplexe Civic Square. V roku 2016 mesto zaviedlo nové logo založená na podobe mosta č. 13 Wellanskom kanáli. Mesto tiež zaviedlo nový slogan, Bridging the Past, Present and Future.

Ekonomika a doprava

Welland bol vďaka blízkosti k vodnej elektrárni pri Niagarských vodopádoch známy oceliarskym, automobilovým a textilným priemyslom. Mesto obsluhuje mestská a regionálna doprava.

Inštitúcie

Vo Wellande sa nachádza Niagara College, 8 základných 7 katolíckych a tri frankofónne školy. V meste sa nachádza Museée de Welland Museum.
Quintillan

Poloha

Obec má rozlohu 16,42 km². Najvyšší bod je položený 612 m n. m. a najnižší bod 215 m n. m.

Obyvateľstvo

Počet obyvateľov obce je 64 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lužný les

Lužný les alebo luh je podmáčaný les s vysokou hladinou podzemnej vody a záplavovým cyklom. Tento kedysi bežný biotop mizne s rastúcou regulovateľnosťou vodných tokov. Na Slovensku sa lužné lesy nachádzajú pozdĺž tokov ako Dunaj, Morava, Váh, Hron, Latorica či Bodrog.

Podmienky pre vznik lužného lesa

Dôležitá je prítomnosť vodného toku alebo vysokej podzemnej vody, vďaka čomu je v pôde nedostatok kyslíka, pričom dochádza k redukčným pochodom. Vznikajú zlúčeniny dávajúce pôde modré sfarbenie a zvláštny zápach, tzv. glejové pôdy.

Flóra

Typickými stromami lužných lesov sú topoľ, dub, jaseň, brest, jelša, vŕba a lipa. Na viac osvetlených miestach sú kríky: čremcha, zemolez, svíb, kalina alebo baza.
Bylinné zloženie je ovplyvnené polotmou v spodných poschodiach lesa. Mnohé rastliny sa popínajú, aby sa dostali vyššie, ako napríklad chmeľ obyčajný. Rôzne popínavky tvorí zádušník brečtanovitý, ostružiny či lipkavec. Na jar vzniká v lužných lesoch tzv. jarný aspekt, porast svetlomilných rastlín, ktoré kvitnú, ešte než vyrašia listy stromov. Medzi tieto rastliny patrí bleduľa jarná, snežienka jarná, blyskáč jarný, krivec žltý, hviezdica veľkokvetá, pľúcnik lekársky, bledavka Boucheova, fialka lesná a chochlačka dutá. V lete nastupujú v bylinnom poschodí predovšetkým tieňomilné byliny, hlavne trávy angelika lesná, nezábudka močiarna, kosatec žltý, čarovník obyčajný, vlkovec obyčajný, čerkáč peniažtekový, iskerník plazivý, kostihoj lekársky, krtičník hľuznatý, netýkavka nedotklivá, netýkavka žliazkatá a pŕhľava dvojdomá.

Fauna

Kvôli vysokej pôdnej vlhkosti je v lužných lesoch relatívne málo pôdnej fauny, ako sú napr. dážďovky. V blízkosti vody naopak býva dosť obojživelníkov. Medzi typické vtáky patria penica čiernohlavá, kolibiarik čipčavý, pinka, sedmohlások, červienka, škorec, svrčiak riečny, trsteniarik obyčajný, bocian čierny, volavka popolavá, chavkoš nočný, včelár, myšiak hôrny, haja tmavá, jastrab, sokol rároh, či orliak morský.
Národný morský park Zakynthos

Národný morský park Zakynthos (novogr. Εθνικό Θαλάσσιο Πάρκο Ζακύνθου) je národný park nachádzajúci sa v Laganaskom zálive, na ostrove Zakynthos, v Grécku. Jeho rozloha je 135 km². Park bol zriadený prezidentským dekrétom v roku 1999 a jeho hlavným účelom bolo poskytnúť útočisko ohrozeným karetám obyčajným (Caretta caretta) a tuleňom mníšskym (Monachus monachus).
Národný park zahrňuje celý polostrov Vasilikos, morskú časť Laganaského zálivu vrátane menších ostrovčekov, časť mysu Marathia, časť roviny severne od pláže Laganas a celé Strofadské ostrovy ležiace približne 50 km na juh. Ochranné opatrenia sa v jednotlivých častiach parku líšia. Ich cielom je na jednej strane zabrániť, aby turistický ruch ohrozoval jedinečné biotopy a na druhej strane vytvoriť podmienky pre rozvoj vyššej úrovne ekologického cestovného ruchu.
Írčina

Status írčiny a pokusy o jej renesanciu

Írska ústava definuje írčinu ako národný a prvý úradný jazyk štátu. Napriek tomu je drvivá väčšina vládnych dokumentov vytváraná v angličtine. Írčina je povinným predmetom vyučovaným na školách, ktoré sú financované zo štátnych zdrojov. Od roku 2007 je írčina úradným jazykom Európskej únie.
V mestách a vo všeobecnosti medzi mladými ľuďmi znalosť írčiny rastie. Je to najmä výsledok vyučovania výhradne v írskom jazyku. Takéto základné školy sú známe ako Gaelscoileanna a nadväzuje na ne množstvo stredných škôl. Preto je podiel tých, čo vedia po írsky, vyšší práve medzi mladými ľuďmi. V Írsku fungujú aj írskojazyčné televízie (TG4) a rozhlasové stanice.
Ercuis

Poloha

Obec má rozlohu 4,38 km². Najvyšší bod je položený 157 m n. m. a najnižší bod 84 m n. m.

Obyvateľstvo

Počet obyvateľov obce je 1 407 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hádzaná na Stredoamerických a karibských hrách 2006

Kvalifikačný turnaj žien

Turnaj sa uskutočnil v Guatemala City, v Guatemale v dňoch od 27. – 29. apríla 2006, za účasti 4 stredoamerických družstiev žien. Na hádzanársky turnaj Stredoamerických a karibských hier v roku 2006 sa kvalifikovali 2 najlepšie družstvá.
Kráľovský palác v Osle

Kráľovský palác v nórskom hlavnom meste Oslo (nór. Slottet) je historická aj súčasná oficiálna rezidencia nórskej kráľovskej rodiny. Bol postavený v 1. polovici 19. storočia ako nórska rezidencia švédsko-nórskeho kráľa Karola XIV. Jána.
Palác navrhol v Dánsku narodený architekt Hans Ditlev Franciscus Linstow (1787-1851) na základe rozhodnutia nórskeho parlamentu z roku 1821. Základný kameň položil nórsky kráľ v roku 1825 a stavba bola dokončená v roku 1849.
Všetci vládcovia spojených kráľovstiev Švédska a Nórska sídlili po väčšinu času v Štokholme a palác v Osle využívali len občasne. Prvým trvalým obyvateľom paláca sa stal až v roku 1905 prvý vládca samostatného Nórska Haakon VII. Za vlády Olava V. (1957-1991) nebol palác udržiavaný a chátral. Masívna a drahá renovácia iniciovaná jeho následníkom a súčasným nórskym kráľom Haraldom V. vyvolala v Nórsku kritiku verejnosti, ale výrazným spôsobom zlepšila stav paláca. Od roku 2002 je palác prístupný verejnosti v rámci turistických prehliadok.
Rolleboise

Poloha

Obec má rozlohu 2,96 km². Najvyšší bod je položený 123 m n. m. a najnižší bod 15 m n. m.

Obyvateľstvo

Počet obyvateľov obce je 406 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miloš Gosiorovský

Životopis

Vyučil sa za murára a sprvu pracoval ako príležitostný robotník. Po oslobodení pôsobil v straníckych a verejných funkciách, v roku 1949-1951 riaditeľ Ústavu Slovenského národného povstania v Banskej Bystrici, od 1953 prednášal históriu na Filozofickej fakulte UK v Bratislave (1951 univ. prof.).

Vedúci predstaviteľ a organizátor marxistickej historiografie na Slovensku i v ČSR, budovateľ jej inštitúcií. Zaoberal sa najmä problematikou robotníckeho hnutia, KSS a KSČ, komunistického odboja počas 2. svetovej vojny a národnostnými otázkami. Autor a spoluautor viacerých monografií, početných štúdií publikovaných v československých i zahraničných periodikách, prednášal v bývalom Sovietskom zväze i v ďalších socialistických krajinách, účastník svetových kongresov (Štokholm, Viedeň, Moskva a i.). Priamy účastník protifašistického odboja a SNP (krycie meno Vlado). Nositeľ viacerých vyznamenaní.
V rokoch 1966-1970 bol predsedom obnovenej Slovenskej historickej spoločnosti.
Malvalette

Poloha

Obec má rozlohu 21,01 km². Najvyšší bod je položený 846 m n. m. a najnižší bod 418 m n. m.

Obyvateľstvo

Počet obyvateľov obce je 693 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vodný kolesový mlyn

Vodný (kolesový) mlyn je mlyn poháňaný prúdom vody. Energia prúdiacej vody je prenáša na hriadeľ prostredníctvom vodného kolesa. Staroveký vynález, známy antickému svetu už od 2. storočia pred Kr.

História

Vynález vodného mlyna siaha do obdobia 3. storočia pred naším letopočtom, do ktorého je datované koleso z Perachora. Zvyšky tohto kolesa, ktoré slúžilo ako vodné čerpadlo, boli nájdené pri vykopávkach v Grécku.
Z obdobia 3. storočia pred naším letopočtom pochádza aj prvá písomná zmienka o takomto type zariadenia. Nachádza sa v diele Mechaniké syntaxis (v pojednaniach Pneumatica a Parasceuastica), ktorého autorom je Filón Byzantský. Hoci je otázne, či Filón Byzantský vodný mlyn skutočne vynašiel, je nepochybné, že o ňom písal ako prvý.
Starogrécky historik a geograf Strabón vo svojom diele Geographica uvádza, že v paláci kráľa Mithridata VI. existoval vodný mlyn na zrno už pred rokom 71 pred Kristom. Prvý vodný mlyn v Rímskej ríši bol postavený na rieke Tiber v období vlády cisára Augusta.
Vo Francúzsku sú prvé vodné mlyny doložené už v 6. storočí, v Anglicku v 8. storočí, u južných Slovanov v Korutánsku v 9. storočí. K väčšiemu rozšíreniu vodných mlynov v Európe došlo v období medzi 11.-14. storočím. Predpokladá sa, že vodný mlyn prenikol na naše územie v období Veľkej Moravy z franskej a panónskej oblasti, ktorú v tej dobe obývali Slovania. Písomný doklad o existencii vodného mlynu na našom území predstavuje napr. zmienka z r. 1135, kedy sa píše o mlynskom mieste (locus molendini) a mlynárovi Scykonovi v obci Pavlova na dolnom Hrone. Máme tiež doklad z roku 1138 o troch mlynoch na rieke Žitave v osade Vten. V 13. storočí už máme písomne doložených celkovo 151 vodných mlynov na území dnešného Slovenska. Predpokladá sa, že v 13.-14. storočí dokázal mlyn pomlieť približne 100 kg obilia denne. Od 17. do konca 19. storočia boli na Slovensku vodné mlyny situované hlavne pozdĺž Dunaja, Váhu a Ipľa. V roku 1720 vzrástol ich počet na našom území na 1124. K vrcholnému rozmachu vodného mlynárstva došlo v roku 1872, kedy sa u nás nachádzalo až 4527 vodných mlynov.
Pernovka

Ochrana

Predmetom ochrany je rašelinová lúčka s typickou vegetáciou.
Orthez (obec)

Poloha

Obec má rozlohu 45,86 km². Najvyšší bod je položený 185 m n. m. a najnižší bod 38 m n. m.

Obyvateľstvo

Počet obyvateľov obce je 10 886 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veurey-Voroize

Poloha

Obec má rozlohu 12,21 km². Najvyšší bod je položený 1 620 m n. m. a najnižší bod 178 m n. m.

Obyvateľstvo

Počet obyvateľov obce je 1 374 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Romain (Meurthe-et-Moselle)

Poloha

Obec má rozlohu 3,15 km². Najvyšší bod je položený 355 m n. m. a najnižší bod 260 m n. m.

Obyvateľstvo

Počet obyvateľov obce je 62 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ussy-sur-Marne

Poloha

Obec má rozlohu 13,93 km². Najvyšší bod je položený 166 m n. m. a najnižší bod 50 m n. m.

Obyvateľstvo

Počet obyvateľov obce je 960 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Solárny systém (zariadenie)

Solárny systém je forma využívania a premeny solárnej energie v prospech prevádzky budovy.

Pasívne(priame) solárne systémy

Spočívajú vo využívaní slnečného žiarenia na vyhrievanie alebo ochladzovanie miestnosti. Väčšinou fungujú na princípe premeny viditeľného - svetelného slnečného žiarenia po jeho dopade na povrchy stien, podláh (absorbér) na dlhovlnné infračervené - tepelné žiarenie(fototermická premena). Základom využitia slnečnej energie, je zodpovedajúci architektonicko - ekologický koncept(stratégia ziskov energie z prostredia kontroly dopadajúceho žiarenia).To znamená vhodné umiestnenie a orientácia objektu v teréne, faktor tvaru, presklenie priečelí, usporiadanie vnútorných priestorov, teplotechnické vlastnosti stavebných materiálov atď.

Teplovzdušné helioenergetické systémy

Na prenos tepla slúži vzduch. Teplý vzduch vedieme potrubím do zásobníku tepla, ktorým býva drobné kamenivo, štrk alebo betónové bloky, umiestnené v izolovanom obale. Teplý vzduch sa zo zásobníka vháňa do jednotlivých miestností pomocou ventilátorov. Nevýhodou tohto systému je, že sa môže využívať len na vykurovanie teplovzdušnými vykurovacími sústavami.

Kvapalinové helioenergetické systémy

Sú omnoho výhodnejšie ako teplovzdušné, pretože majú vyššiu akumulačnú schopnosť a možno ich využiť aj na vykurovanie, aj na prípravu TÚV (teplej úžitkovej vody). Teplo z kolektora sa odvádza pomocou teplonosného média do zásobníka inštalačnými rozvodmi. Ako teplonosné médium sa najčastejšie využíva voda, oleje a nemrznúce zmesi.

Fotovoltické helioenergetické systémy

Zachytená solárna energia sa premieňa priamo na elektrický prúd. Absorpčnú plochu tvoria solárne články (najčastejšie z kremíku), ktoré slnečné svetlo nabíja elektrickým nábojom. 100cm² solárneho článku vyprodukuje 1,5W. Účinnosť týchto systémov je rôzna, pohybuje sa v rozmedzí 4 - 28% z celkového množstva dopadajúceho žiarenia.

Použitá literatúra

J. Keppl: Ekologicky viazaná tvorba, Kontexty architektúry a ekológie,Slovenská technická univerzita v Bratislave, 2001